stanford-oval/wikipedia huggingface dataset:
פיטר גריי
הערות שוליים

↑  Tzortzis, Andreas (15 בדצמבר 2020). "Profile | Peter Gray, 74: Freedom to Learn". Ageist. נבדק ב-18 בינואר 2021. {{cite web}}:  (עזרה)
↑  "Peter Gray, Curriculum Vitae" (PDF). Boston College. בינואר 2020. נבדק ב-24 ביוני 2020. {{cite web}}:  (עזרה)
↑  "Play as Preparation for Learning and Life: An Interview with Peter Gray" (PDF). American Journal of Play. 5 (3). Spring 2013. נבדק ב-19 בינואר 2020. {{cite journal}}:  (עזרה)
↑  פיטר גריי, School is a prison: and damaging our kids, ‏26/8/13
↑  פיטר גריי, Beyond Attachment to Parents: Children Need Community, ‏20/6/13
↑  פיטר גריי, The Many Benefits, for Kids, of Playing Video Games, ‏7/1/12
↑  Reviews of Free to Learn:
| --- | --- |
בקרת זהויות :  NLI: 987007428025905171  BNE: XX5647174  CiNii: DA15495111  GND: 143074210  ICCU: CFIV165412  LCCN: n91108000  LNB: 000024772  NLK: KAC201522084  NTA: 23817414X  ORCID: 0000-0002-7628-5124  SUDOC: 179723332  VIAF: 16412069   WorldCat (עם VIAF): 16412069
פרוזדור מערבי הונג קונג-שנג'ן

| --- | --- |

הגשר בשנת 2006
 מידע כללי
 סוג:  כביש מהיר, boundary point 
 שימוש:  גשר מעוגן כבלים
 מיקום:  הונג קונג 
 מדינה:  הרפובליקה העממית של סין 
 מיקום ההתחלה:  הונג קונג
 מיקום הסוף:  שנג'ן, הרפובליקה העממית של סין
 הקמה ובנייה
 תקופת הבנייה:  2003 – 1 ביולי 2007 (כ־4 שנים)
 תאריך פתיחה רשמי:  1 ביולי 2007 
 מידות
 אורך:  5.5 ק"מ מטר
 מידע טכני
 מִפְתָּח מרבי:  210 מ' 
 נתיבים:  6
 קואורדינטות:  22°28′17″N 113°57′38″E﻿ / ﻿22.47138889°N 113.96055556°E﻿ / 22.47138889; 113.96055556
  (למפת הונג קונג מוגדלת) גואנגדונג ים סין הדרומיפרוזדור מערבי הונג קונג-שנג'ן(למפת הונג קונג רגילה) גואנגדונג ים סין הדרומיפרוזדור מערבי הונג קונג-שנג'ן
 
פרוזדור מערבי הונג קונג-שנג'ן (בסינית: 深港西部通道 בפיניין: Shēngǎng Xībù Tōngdào) הוא שמו של גשר המחבר בין הונג קונג לשנג'ן ברפובליקה העממית של סין. אורכו חמישה וחצי קילומטר והוא בעל שלושה נתיבים לכל כיוון. תחילת בנייתו הייתה בשנת 2003. הוא היה אמור להיחנך בשנת 2006, אך כתוצאה מאיחור בבנייה בצד שנג'ן, ובעיות חוקיות בעניין החלת חוקי ומיסי הונג קונג, באזורי סין העממית, נדחתה פתיחתו הרשמית ל-1 ביולי 2007.
פרובלסודון

| פרובלסודון |
| --- | --- |
  איור ומאובן גולגולת של פרובלסודון
תקופה
טריאס 245–216.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
תת־סדרה:: קיינודונטיים
משפחה:: Chiniquodontidae
סוג:: פרובלסודון
מינים
 Probelesodon lewisi  Probelesodon minor  Probelesodon kitchingi  Probelesodon sanjuanensis
שם מדעי
 Probelesodon

פרובלסודון (שם מדעי: Probelesodon) הוא סוג של תראפסיד אשר נמצא ב-1969 בחפירות בפרובינציה לה ריוחה ובפארק הלאומי איסצ'יגואלסטו שבארגנטינה ובכמה חפירות בריו גראנדה דו סול, בברזיל. הוא חי בתור הטריאס לפני 245–216.5 מיליון שנה. המאובנים שנמצאו כללו גולגולת בעלת ראש מוארך. במשך הזמן התגלו 4 מינים שלו.
מאפיינים

יצור זה השתייך לקיינודונטיים שהיו דומים ליונקים הראשונים ואולי היו מכוסי שיער. הוא היה בעל מבנה גולגולת מוארך ובעל גפיים קטנות באורך של חצי מטר. ככל הנראה הוא היה אוכל-כול ואולי היה שודד ביצי זוחלים גדולים שחיו בתקופתו. היצור היה בעל דו-צורתיות זוויגית על סמך הבדלים קטנים במבנה הגולגולת.
הוא חי במרכז וסוף הטריאס ונכחד בסופו עקב תחרות עם מיני ארכוזאורים מצליחים יותר כמו ראשוני הדינוזאורים.
בתרבות

יצור זה הופיע בסדרה מהפכת הדינוזאורים.
פייטרו מנאה

פייטרו פאולו מנאה (באיטלקית: Pietro Paolo Mennea; ‏28 ביוני 1952 – 21 במרץ 2013) היה אתלט איטלקי. אלוף אולימפי, אלוף אירופה ושיאן עולם בריצת 200 מטר במשך 17 שנים, התקופה הארוכה ביותר ששיא עולמי במקצוע זה החזיק מעמד. שיאו העולמי 19.72 שניות מהווה שיא אירופה הנוכחי בריצה זו כבר 44 שנים. אחד האצנים החשובים בעולם, בהיסטוריה של ריצה זו.
כינויו של מנאה היה "החץ של הדרום" (Freccia del Sud).
נוסף לכך, מנאה היה פוליטיקאי ששימש כחבר בפרלמנט האירופי בשנים 2004-1999.
ביוגרפיה

מנאה נולד בברלטה. הוא למד מדעי המדינה באוניברסיטה.
באליפות אירופה באתלטיקה שנערכה בהלסינקי, פינלנד בשנת 1971 זכה מנאה במדליית ארד בריצת שליחים 4x100 מטר, בתוצאה של 39.80 שניות, אחרי צ'כוסלובקיה (39.30 שניות) ופולין (39.70 שניות). נוסף לכך הוא סיים במקום שישי בריצת 200 מטר בתוצאה של 20.9 שניות.
באולימפיאדת מינכן (1972) זכה מנאה במדליית ארד בריצת 200 מטר בתוצאה של 20.30 שניות, אחרי ולרי בורזוב מברית המועצות (20.00 שניות) ולארי בלק מארצות הברית (20.19 שניות). נוסף לכך הוא סיים במקום שמיני בריצת שליחים 4x100 מטר בתוצאה של 39.14 שניות, המנצחת הייתה ארצות הברית שקבעה שיא עולם לחדש של 38.19 שניות.
באליפות אירופה באתלטיקה שנערכה ברומא, איטליה בשנת 1974 זכה מנאה ב-3 מדליות מהן אחת זהב ושתיים כסף. מדליית זהב בריצת 200 מטר בתוצאה של 20.60 שניות ומדליות כסף בריצת 100 מטר בתוצאה של 10.34 שניות ובריצת שליחים 4x100 מטר בתוצאה של 38.88 שניות.
באולימפיאדת מונטריאול (1976) סיים מנאה במקום רביעי בריצת 200 מטר בתוצאה של 20.54 שניות. המנצח היה דון קווארי מג'מייקה (20.23 שניות). נוסף לכך, הוא סיים במקום שישי בריצת שליחים 4x100 מטר בתוצאה של 39.08 שניות, המנצחת הייתה הרביעייה של ארצות הברית (38.33 שניות).
בתחרות גביע העולם באתלטיקה הראשונה שנערכה בדיסלדורף, גרמניה בשנת 1977 זכה מנאה במדליית כסף בריצת 200 מטר בתוצאה של 20.17 שניות, אחרי קלנסי אדוארדס מארצות הברית שקבע תוצאה זהה (20.17 שניות) ולפני סילביו לאונרד מקובה (20.30 שניות).
באליפות אירופה באתלטיקה שנערכה בפראג, לשעבר צ'כוסלובקיה בשנת 1978 זכה מנאה בשתי מדליות זהב, בריצת 100 מטר בתוצאה של 10.27 שניות ובריצת 200 מטר בתוצאה של 20.16 שניות ובכך הגן על תוארו. נוסף לכך, הוא סיים במקום חמישי בריצת שליחים 4x100 מטר בתוצאה של 39.11 שניות.
ביוגרפיה > שיאן עולם

באוניברסיאדה שנערכה במקסיקו סיטי ב-12 בספטמבר 1979 קבע מנאה בריצת 200 מטר שיא עולם חדש של 19.72 שניות, שיפור לשיא של טומי סמית' מארצות הברית שנקבע באולימפיאדת מקסיקו סיטי (1968), 19.83 שניות. שיא זה החזיק מעמד 17 שנים ונשבר על ידי מייקל ג'ונסון מארצות הברית, 19.66 שניות.
ביוגרפיה > אלוף אולימפי

באולימפיאדת מוסקבה (1980) זכה מנאה בשתי מדליות, מדליית זהב ומדליית ארד. מדליית זהב בריצת 200 מטר בתוצאה של 20.19 שניות, לפני המנצח בריצת 100 מטר אלן ולס מבריטניה (20.21 שניות) והאלוף האולימפי היוצא קווארי (20.29 שניות) ומדליית ארד בריצת שליחים 4x400 מטר בתוצאה של 3:04.3 דקות, אחרי ברית המועצות (3:01.08 דקות) ומזרח גרמניה (3:01.26 דקות). נוסף לכך, הוא סיים במקום 12 בריצת 100 מטר בתוצאה של 10.58 שניות בשלב רבע הגמר הוא קבע תוצאה של 10.27 שניות (תוצאה שהייתה מספיקה למדליית ארד).
בתחרות שנערכה בקזינו, איטליה בשנת 1983 קבע מנאה בריצת 150 מטר תוצאה של 14.8 שניות, התוצאה הטובה בעולם. שיא זה נשבר רק בשנת 2009 על ידי יוסיין בולט מג'מייקה.
באליפות העולם הראשונה באתלטיקה שנערכה בהלסינקי בשנת 1983 זכה מנאה בשתי מדליות, מדליית כסף ומדליית ארד. מדליית כסף בריצת שליחים 4x100 מטר בתוצאה של 38.37 שניות, אחרי ארצות הברית שקבעה שיא עולם חדש של 37.86 שניות ולפני ברית המועצות (38.41 שניות) ומדליית ארד בריצת 200 מטר בתוצאה של 20.51 שניות, אחרי קלווין סמית (20.14 שניות) ואליוט קוואו (20.41 שניות) שניהם מארצות הברית.
באולימפיאדת לוס אנג'לס (1984) סיים מנאה במקום שביעי בריצת 200 מטר בתוצאה של 20.55 שניות ולא הצליח להגן על תוארו. בשלב חצי הגמר קבע תוצאה מהירה יותר של 20.47 שניות. נוסף לכך, הוא סיים במקום רביעי בריצת שליחים 4x100 מטר בתוצאה של 38.87 שניות, המנצחת הייתה ארצות הברית שקבעה שיא עולם חדש של 37.83 שניות ובמקום חמישי בריצת שליחים 4x400 מטר בתוצאה של 3:01.44 דקות, המנצחת בריצה הייתה ארצות הברית (2:57.91 דקות).
אולימפיאדת סיאול (1988) הייתה הופעתו החמישית והאחרונה של מנאה ובה סיים ריצת 200 מטר במקום 43 עם תוצאה של 21.10 שניות.
מנאה הודה שהשתמש לחיזוק הגוף בהורמון הגדילה, שכיום אסור בשימוש ובתקופתו לא היה חומר אסור לשימוש.
מנאה היה חבר בפרלמנט האירופי בשנים 1999–2004 במסגרת המפלגה "הדמוקרטים" האיטלקית. לאחר מכן, הוא כשל כשניסה להיבחר בשנית.
שיאיו האישיים

ריצת 100 מטר: 10.01 שניות (4 בספטמבר 1979)
ריצת 200 מטר: 19.72 שניות (12 בספטמבר 1979) שיא עולם, החזיק מעמד 17 שנים.
ריצת 400 מטר: 45.87 שניות (1977)
תארים והישגים

מנאה זכה ב-14 תוארי אליפות איטליה בריצות ל-100 ול-200 מטר וב-2 תוארי אליפות איטליה באולם בריצת 60 ובריצת 400 מטר.
מנאה זכה ב-5 תוארי משחקי הים התיכון בריצות ל-100 ול-200 מטר.
מנאה זכה ב-4 תוארי אוניברסיאדה בריצות ל-100 ול-200 מטר.
הערות שוליים

↑  Turnbull, Simon (1998-09-13). Pietro runs a new show. The Independent.
| --- | --- |
בקרת זהויות :  World Athletics: 14343034  ICCU: CFIV051781  ISNI: 0000 0003 7050 8996  LCCN: no2012070646  NTA: 339325941  SUDOC: 153016426  VIAF: 249786649   WorldCat (עם VIAF): 249786649
פסגת מולדוביאנו

| --- | --- |

 מידע כללי
 גובה:  2,544 מטרים
 מדינה:  רומניה 
 מיקום:  גבול מחוז ארג'ש ומחוז בראשוב, מרכז המדינה
 רכס הרים:  Făgăraș Mountains 
 מסלול ההעפלה הקל:  טיפוס
 קואורדינטות:  45°35′58″N 24°44′10″E﻿ / ﻿45.599438888889°N 24.736211111111°E﻿ / 45.599438888889; 24.736211111111
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור פסגת מולדוביאנו(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור פסגת מולדוביאנו(למפת מחוז ארג'ש רגילה) פיטשטי קמפולונג קורטאה דה ארג'שפסגת מולדוביאנו(למפת מחוז ארג'ש מוגדלת) פיטשטי קמפולונג קורטאה דה ארג'שפסגת מולדוביאנו
 
פסגת מולדוביאנו (ברומנית: Vârful Moldoveanu) היא פסגת ההר הגבוהה ברומניה. הפסגה ממוקמת בהרי הקרפטים הדרומיים, בגבול בין מחוז ארג'ש למחוז בראשוב במרכז רומניה. גובהה 2,544 מטרים מעל פני הים והנישאות הטופוגרפית שלה היא 2,046 מטרים מעל פני הקרקע.
הפסגה ממוקמת כ־43 קילומטרים מצפון־מערב לעיר קמפולונג וכ־65 קילומטרים מערבית לעיר בראשוב.
אל הפסגה ניתן להגיע דרך מספר מסלולים העוברים בין פסגות באזור.
הכביש המפורסם טרנספגרשאן עובר בעמק בין הפסגה לפסגת נגויו, ההר השני בגובהו ברומניה.
הערות שוליים

↑  2017 Romanian Statistical Yearbook, p. 11
↑  "Europe Ultra-Prominences" Peaklist.org. Retrieved 2012-02-26.
ערך זה הוא קצרמרבנושא הרים ובנושא גאוגרפיה של רומניה. אתם מוזמנים לתרום לוויקיפדיה ו.
פרומתאוס גז

|  נתונים כלליים |
| --- | --- |
 תקופת הפעילות:  1991–הווה (כ־33 שנים) 
 חברת אם:  גזפרום 
 מיקום המטה:  אתונה 
 ענפי תעשייה:  תעשיית הנפט 
  
 www.prometheusgas.gr
 
פרומתאוס גז היא חברה משותפת יוונית - רוסית, שהוקמה בשנת 1991 באתונה.
חברת ייצוא הגז הטבעי הרוסי גזפרום אקספורט מטעם גזפרום מחזיקה בכ-50% מהמניות. מר דימיטריוס קופלוזוס, יו"ר ומנכ"ל קבוצת קופלוזוס, מחזיק גם הוא ב-50% מהמניות.
בין המגזרים הבסיסיים בפעילות העסקית של קבוצת קופלוזוס ושל פרומתאוס גז נמנים ייבוא ושיווק של הגז הטבעי הרוסי בשוק היווני, השתתפות בפיתוח התשתיות הדרושות תוך מעורבות פעילה בבניית צינורות העברת גז טבעי ובניית תחנות מדחס ורשתות הפצת גז טבעי בערים. במסגרת האינטרסים של החברה נופלים גם קידום וביצוע תוכניות עסקיות, במטרה ליצור צרכני גז טבעי חדשים גדולים כמו תחנות כוח משולבות של הגז הטבעי המודרני.
פרומתאוס גז הבטיחה במשך 50 שנה לפחות באמצעות גזפרום כמויות גדולות של מעבר גז לאלה שהתכוונו לייבא ליוון על ידי השירות האמריקני DEPA . כמויות אלה מסתכמות ב-3 מיליארד קוב מעוקב לשנה עד שנת 2016 ו-7 מיליארד בס"מ בשנה מעבר לתקופה זו.
פר ארווידסון

פר יוהאן ארווידסון (בשוודית: Pär Johan Arvidsson; נולד ב-27 בפברואר 1960) הוא שחיין שוודי. הוא אלוף אולימפי ושיאן עולם במשחה ל-100 מטר פרפר ובעל מדליית ארד מאליפות עולם בשחייה.
ביוגרפיה

ארווידסון נולד בפינספנג.
באולימפיאדת מונטריאול (1976) סיים ארווידסון במקום 11 במשחה ל-200 מטר פרפר בתוצאה של 2:03.79 דקות, במקום 15 במשחה ל-100 מטר פרפר בתוצאה של 56.93 שניות. בנוסף, הוא סיים במקום שביעי במשחה שליחים 4x200 מטר חופשי בתוצאה של 7:42.84 דקות, כשחיין ראשון הוא קבע תוצאה של 1:55.84 דקות.
באליפות אירופה בשחייה שנערכה בינקפינג, שוודיה בשנת 1977 זכה ארווידסון בשתי מדליות, מדליית כסף במשחה ל-100 מטר פרפר בתוצאה של 55.58 שניות, אחרי רוג'ר פיטל ממזרח גרמניה (55.49 שניות) ולפני ג'ון מילס מבריטניה (55.98 שניות) ובמדליית ארד במשחה ל-200 מטר פרפר בתוצאה של 2:01.37 דקות, אחרי מייקל קראוס ממערב גרמניה (2:00.40 דקות) ופיטל (2:00.55 דקות). בנוסף, הוא סיים במקום חמישי במשחה שליחים 4x100 מטר מעורב בתוצאה של 3:52.16 דקות.
באליפות העולם בשחייה שנערכה במערב ברלין, לשעבר מערב גרמניה בשנת 1978 זכה ארווידסון במדליית ארד במשחה ל-100 מטר פרפר בתוצאה של 55.38 שניות, אחרי שיאן העולם ג'ו בוטום שקבע שיא תחרות חדש של 54.30 שניות וגרג ג'גנבורג 55.26 שניות, שניהם מארצות הברית. בנוסף, הוא סיים במקום רביעי במשחה ל-200 מטר פרפר בתוצאה של 2:01.61 דקות ובמקום שישי במשחה שליחים 4x100 מטר מעורב בתוצאה של 3:50.58 דקות.
בתחרות שחייה שנערכה בפורט לודרדייל, פלורידה באוגוסט 1979 קבע ארווידסון במשחה ל-200 מטר פרפר שיא שוודיה חדש של 2:00.42 דקות, שיא זה החזיק מעמד עד שנת 2008.
ביוגרפיה > שיאן עולם

בתחרות שחייה שנערכה באוסטין, טקסס ב-11 באפריל 1980 קבע ארווידסון במשחה ל-100 מטר פרפר שיא עולם חדש של 54.15 שניות, שיפור לשיא העולם שקבע ג'ו בוטם מארצות הברית 54.18 שניות.
ביוגרפיה > אלוף אולימפי

באולימפיאדת מוסקבה (1980) זכה ארווידסון במדליית זהב במשחה ל-100 מטר פרפר בתוצאה של 54.92 שניות, לפני פיטל (54.94 שניות) ודוויד לופז זוברו מספרד (55.13 שניות). בנוסף, הוא סיים במקום שביעי במשחה ל-200 מטר פרפר בתוצאה של 2:02.61 דקות.
באליפות אירופה בשחייה שנערכה בספליט, לשעבר יוגוסלביה בשנת 1981 זכה ארווידסון בשתי מדליות כסף במשחה ל-100 מטר פרפר בתוצאה של 54.60 שניות, אחרי אלכסיי מרקובסקי (54.39 שניות) ולפני ואדים דומברובסקי (55.00 שניות) שניהם מברית המועצות ובמשחה שליחים 4x100 מטר מעורב בתוצאה של 3:45.01 דקות, אחרי ברית המועצות (3:44.23 דקות) ולפני מזרח גרמניה (3:45.66 דקות)
באליפות העולם בשחייה שנערכה בגואיאקיל, אקוודור בשנת 1982 סיים ארווידסון במקום חמישי במשחה שליחים 4x100 מטר מעורב בתוצאה של 3:47.71 דקות, במקום שישי במשחה ל-200 מטר פרפר בתוצאה של 2:01.15 דקות ובמקום שביעי במשחה ל-100 מטר פרפר בתוצאה של 55.10 שניות.
באליפות אירופה בשחייה שנערכה ברומא, איטליה בשנת 1983 סיים ארווידסון במקום רביעי במשחה ל-100 מטר פרפר בתוצאה של 55.01 שניות ובמקום רביעי במשחה שליחים 4x100 מטר מעורב בתוצאה של 3:45.98 דקות.
ביוגרפיה > השכלה

ארווידסון בוגר תואר ראשון בכלכלה מאוניברסיטת קליפורניה בברקלי ותואר שני בפקולטה למנהל עסקים מאוניברסיטת הרווארד.
תארים והישגים

בסך הכל זכה ארווידסון ב-22 תוארי אליפות שוודיה בשחייה בשנים 1983-1976.
ראו גם

התפתחות שיא העולם במשחה ל-100 מטר פרפר
פרון (אל)

| --- | --- |

 תפקיד:  אל הרעם, הברק והגשם, אל השמש, הירח והכוכבים והאש
 תרבות:  מיתולוגיה סלאבית, מיתולוגיה סרבית, מיתולוגיה ונדית, רודנוברי 
 אלים מקבילים:  Perkūnas, תור, יופיטר, זאוס, Perkwunos 
 
סימני רעם אלה הם סמלים קדומים של פרון שנחקקו לעיתים קרובות על קורת הגג של בתי הכפרים במזרח אירופה להגנה בפני ברקים
פֶּרוּן (Перун) היה האל הראשי במיתולוגיה הסלבית.
אטימולוגית, שמו של האל קיים גם במיתולוגיה ההודו-אירופאית בצורת Perkwunos* או Perkunos*.
פרון היה אל הרעם, הברק והגשם, אל השמש, הירח והכוכבים ומעל כל, אל האש. הסימנים שנתנו בפסליו היו: אבן ההצתה, השמש והבלוט.
בין יתר תפקידיו, היה פרון מגינם של הנרדפים ונוקם במפירי הסכמים.
החיה שסימלה את האל פרון היא התיש והעץ הוא האלון.
על אמונת הסלבים ב"פרון" ניתן ללמוד מכך שבהסכמים שחתמו הרוסים עם הביזנטים בשנים 945 ו-971 הם נשבעו בשמו.
פיוטר ליסק

פיוטר ליסק (בפולנית: Piotr Lisek; נולד ב-16 באוגוסט 1992) הוא אתלט פולני. הוא סגן אלוף העולם (לונדון 2017) ושיאן פולין בקפיצה במוט.
ביוגרפיה

ליסק נולד בכפר דושניקי שממערב לפוזנן. הוא החל להתאמן במועדון אולימפיה פוזנן בגיל 14, תחילה בקפיצה לגובה, ולאחר מכן בקפיצה במוט. לאחר אליפות פולין שנערכה ב-2012 הושעה לשישה חודשים, לאחר שנמצא בגופו חומר אסור בשימוש, מתילהקסנמין. לדבריו, החומר נמצא ללא ידיעתו במשקה אנרגיה ששתה לפני התחרות, ועל כן עונשו היה קל יחסית.
ב-2013 ערך את הופעת הבכורה שלו בזירה הבינלאומית, באליפות אירופה באולם, שנערכה בגטבורג. הוא סיים במקום ה-12, בתוצאה 5.50 מטר, שהייתה עבורו שיא אישי חדש. באליפות אירופה עד גיל 23 שנערכה באותה שנה בטמפרה סיים במקום ה-17, בתוצאה של 5.20 מטר.
שנת 2014 הייתה שנת הפריצה של ליסק. הוא קבע שיא חדש באולם של 5.77 מטר, אך דווקא בשנה שבה אליפות העולם באתלטיקה באולם נערכה על אדמת פולין, בעיר סופוט, הוא לא השתתף בה, לאחר שלא הצליח לקבוע את הקריטריון להשתתפות באליפות פולין שהיוותה את המבחן להשתתפות. באליפות אירופה שנערכה באותה שנה בציריך קבע שיא אישי חדש של 5.82 מטר, וסיים במקום השישי.
ביוגרפיה > 2015

בתחרות שנערכה בסוף חודש פברואר בגרמניה קבע ליסק שיא פולני חדש בקפיצה במוט באולם של 5.90 מטר. שבוע לאחר מכן זכה במדליית הארד באליפות אירופה באולם שנערכה בפראג, בתוצאה של 5.85 מטר, אחרי רנו לאבילני הצרפתי שקבע שיא אליפות חדש של 6.04 מטר, ואלכסנדר גריפיץ' הרוסי (5.85 מטר). בהמשך השנה, רשם את הישג השיא שלו, כשזכה לראשונה במדליה באליפות עולם. הוא זכה במדליית ארד באליפות העולם שנערכה בבייג'ינג, לאחר שקפץ לגובה של 5.80 מטר, וסיים אחרי שונסי ברבר הקנדי (5.90), רפאל הולדצפה הגרמני (5.90), וביחד עם רנו לאבילני ובן ארצו של ליסק פאוול וויצ'כובסקי, שקבעו תוצאה זהה, ורשמו מספר פסילות זהה.
ביוגרפיה > 2016

באליפות העולם באולם שנערכה בחודש מרץ בפורטלנד, זכה ליסק במדליית הארד לאחר שקפץ לגובה של 5.75 מטר, וסיים אחרי רנו לאבילני שקבע שיא אליפות חדש של 6.02 מטר, וסם קנדריקס (5.80 מטר).
בחודש יולי, התחרה ליסק באליפות אירופה וסיים במקום הרביעי בתוצאה של 5.50 מטר. הוא קבע תוצאה זהה לשל הזוכה במדליית הארד, אך צבר פסילה אחת יותר, ולכן לא זכה במדליה. חודש לאחר מכן התחרה לראשונה באולימפיאדה, וסיים במקום הרביעי בתוצאה של 5.75 מטר.
ביוגרפיה > 2017

בתחרות באולם שנערכה בגרמניה בסוף חודש ינואר, שיפר ליסק את שיאו הפולני בקפיצה במוט באולם, לאחר שקפץ לגובה של 5.92 מטר. שבועיים לאחר מכן, בתחרות נוספת שנערכה בגרמניה, שיפר ליסק בשנית את שיאו הלאומי באולם, לאחר שעבר לראשונה גובה של 6 מטרים.
באליפות העולם שנערכה בלונדון באוגוסט אותה שנה הוא זכה במדליית כסף בקפיצה במוט בשיא אישי חדש של 5.89 מטר, אחרי סם קנדריקס מארצות הברית (5.95 מטר) ולפני רנו לאבילני מצרפת (5.89 מטר).
ביוגרפיה > 2018

באליפות העולם באולם שנערכה בבירמינגהאם, זכה ליסק במדליית הארד בתוצאה של 5.85 מטר, אחרי רנו לאבילני (5.90 מטר) וסם קנדריקס (5.85 מטר). באליפות אירופה שנערכה בברלין בחודש אוגוסט, סיים במקום הרביעי בתוצאה של 5.90 מטר.
ביוגרפיה > 2019

באליפות אירופה באולם שנערכה בחודש מרץ, זכה ליסק במדליית כסף, לאחר שקפץ לגובה של 5.85 מטר.
בתחרות ליגת היהלום בלוזאן, שנערכה בחודש יולי, סיים במקום הראשון בשיא תחרות ושיא פולני חדש של 6.01 מטר. תוצאה זו היוותה גם את תוצאת השנה בעולם באותו זמן. שבוע לאחר מכן, בתחרות ליגת היהלום במונקו, שבר פעם נוספת את השיא הפולני, לאחר שעבר גובה של 6.02 מטר. תוצאה זו היוותה שיא תחרות חדש, וכן שיפרה את תוצאת השנה בעולם בה החזיק.
הערות שוליים

↑  ליסק מצטרף למועדון ה-6 מטר בפוטסדאם אתר התאחדות האתלטיקה הבינלאומית מתאריך 5 בפברואר 2017
| --- | --- |
בקרת זהויות :  PLWABN: 9810657013505606  World Athletics: 14426447  VIAF: 3064148997593259870000   WorldCat (עם VIAF): 3064148997593259870000
פינוי ההיילנדס

מפת סקוטלנד עם חלוקה לשבטים. ההיילנדס והאיים ההברידיים מסומנים בירוק כהה, ושפלת סקוטלנד בירוק בהיר
פינוי ההיילנדס (באנגלית: Highland Clearances) היה תהליך של פינוי כפוי של מרבית התושבים הסקוטים של ההיילנדס הסקוטים ותושבי האיים ההברידיים בסקוטלנד מאדמתם מאמצע המאה ה-18 עד אמצע המאה ה-19. הפינוי בוצע על ידי בעלי קרקעות בתמיכת השלטון האנגלי, במטרה לפנות שטחים מיושבים נרחבים על מנת להסב אותם לאדמות מרעה לצורך גידול כבשים, ולהגדיל את השפעתו של המלך בקרב תושבי סקוטלנד על ידי החלשת כוחם של ראשי השבטים הסקוטיים. בסוף התהליך צומצמה משמעותית אוכלוסיית ההיילנדס והאיים ההברידיים.
התהליכים שהובילו לפינוי

החל מראשית ימי הביניים היה נתון השלטון בהיילנדס בידי ראשי השבטים המקומיים, שהיו בעלי האדמות החקלאיות והחכירו אותן לאיכרים שעיבדו אותן, ובתמורה האיכרים שילמו דמי חכירה ובעת הצורך התגייסו לשירות צבאי עבור ראש השבט. עם זאת כוחם של ראשי השבטים נחלש משמעותית בעקבות כישלונו של המרד היעקוביטי של 1745 בקרב קלודן, שבו נהרגו למעלה מ־1,000 לוחמים סקוטיים וחלק מהשבטים הושמדו או נאלצו להמלט מאדמותיהם.
לאחר הקרב העבירה הממשלה את חוק האיסור שכלל איסור על אחזקת נשק, ועל לבוש, תרבות ומוזיקה מסורתית של ההיילנדס. בין היתר, נאסר על לבישת בגד טארטן ועל נגינה בחמת חלילים. סמכותם הפיאודלית של ראשי השבטים בוטלה, והם נשלחו למלא תפקידים רשמיים הרחק מאדמותיהם, במטרה להקטין את הזיקה בינם ובין התושבים שהיו תחת חסותם. כתוצאה כך החלו ראשי השבטים לראות את עצמם יותר כבעלי קרקע גרידא, ופחות כמנהיגים שתפקידם לדאוג לתושבים.
במקביל לחולשתם הגוברת של ראשי השבטים, חלו מגמות כלכליות מאז תחילת המהפכה התעשייתית ותהליכי העיור שנבעו ממנה. הביקוש למזון בסקוטלנד עלה בהתמדה, אך איכרי ההיילנדס לא היו מסוגלים לספק את הביקוש הגובר בשיטות החקלאיות המסורתיות, עד כדי כך שלראשי השבטים לא השתלם להמשיך לאפשר לתושבים להחזיק באדמות שמחירן עלה בהתמדה. כך נוצר תמריץ כלכלי לפינוי תושבי ההיילנדס במטרה לשחרר שטחי מרעה.
שלבי הפינוי

בשנת 1760 החלו בעלי האדמות בהיילנדס לפנות בכפייה את האדמות והכשירו את הקרקע להקמת חוות כבשים גדולות. התושבים שפונו הועברו בחלקם לאדמות פחות פוריות וחלקם לאזורי החוף, שם הם עסקו בדיג או או בתעשיית הקלפ (אצות ים). בחלק מהמקרים נשרפו בתיהם של התושבים המפונים על מנת שלא יוכלו לשוב אליהם בעתיד.
התושבים שפונו הביעו את התנגדותם לכך בדרכים שונות, אם כי לא עלה בידם לבטל את הפינוי או לחזור לבתיהם. בשנת 1792 בוצע פינוי נרחב של תושבים ליד עמק Strathrusdale ולשטח שפונה הועברו אלפי כבשים. התושבים הגיבו בהברחה של כ־6,000 כבשים מהאדמות שהיו בהחזקתם עד לא מכבר, והממשלה הגיבה בשליחת כוחות צבא שעצרו את המוחים והביאו את חלקם למשפט. הם הורשעו, אך לאחר מכן ברחו ממעצר ונמלטו. בשל אירוע זה כונתה שנת 1792 בסקוטלנד שנת הכבשה.
עם תחילת המאה ה-19 חלה ירידה במחירי הקלפ שהשפיעה לרעה על מצבם הכלכלי של החקלאים שעסקו בתעשייה זו. בשנת 1846 פרץ משבר תפוחי האדמה בסקוטלנד, שנתיים לאחר משבר דומה שגרם לרעב תפוחי האדמה הגדול באירלנד, בשל התפשטות של פטריית הכימשון בגידולים של תפוחי האדמה. המשבר גרם לרעב המוני של איכרים בכל רחבי סקוטלנד, להתפשטות מגפות ולהגירה מסיבית של תושבי ההיילנדס לשפלת סקוטלנד (Lowlands), שהייתה יעילה יותר מבחינה כלכלית ושתושביה היו עירוניים יותר.
הגירה נרחבת יותר הייתה מעבר לים, בעיקר לארצות הברית, קנדה, אוסטרליה וניו זילנד. ההגירה קיבלה עידוד מבעלי הקרקעות שלעיתים שילמו את דמי הנסיעה של המהגרים, כדי להימנע מהצורך ליישב אותם במקום חלופי על אדמת סקוטלנד.
פינוי ההיילנדס נאסר בחקיקה על ידי הפרלמנט הבריטי רק בשנת 1886 באמצעות פקודת מחזיקי הקרקעות (Crofters Holdings Act), שאסרה על המשך פינוי כפוי של מחזיקי הקרקע על ידי בעלי האדמות.
תוצאות הפינוי ומורשתו

הפינוי גרם להגירה של עשרות אלפי תושבים מאדמותיהם, הריסה של אלפי בתים ונטישה לצמיתות של עשרות יישובים ברחבי ההיילנדס. כמו כן הוא הביא לסיום שלטון ראשי השבטים בסקוטלנד שהיה בדעיכה כבר עם תחילת המאורעות, ולהחלשת המגזר הכפרי בהיילנדס לאחר שרוב תושביו היגרו למדינות אחרות או עברו להתגורר בערים.
יצירות ספרותיות רבות נכתבו על ידי מחברים סקוטיים בנושא פינוי ההיילנדס, שחלקם כתבו עוד בעת התרחשותו פרוזה ושירה המביעות עצב וגעגועים לדרך החיים שקדמה לפינוי. יצירות אלה חיזקו בעיני הציבור הרחב את התפיסה שהפינוי היה למעשה טיהור אתני שרוקן את ההיילנדס מתושביו, אף על פי שההגירה מסקוטלנד לא נבעה רק מהפינוי אלא מסיבות נוספות של צפיפות אוכלוסין, משברים כלכליים, החלשת החקלאות המסורתית, עיור, וחיפוש הזדמנויות מחוץ לגבולות המדינה.
בשנת 2007 נחנכה אנדרטה לזכר התושבים שפונו מההיילנדס והיגרו מעבר לים. האנדרטה מוצבת למרגלות ההיילנדס בעיירה הלמסדייל, צפון סקוטלנד.
הערות שוליים

1 2  פינוי ההיילנדס, באתר אנציקלופדיה בריטניקה (באנגלית)
חורבות של יישוב באחד האיים ההברדיים שפונה בשנת 1841
אנדרטת המהגרים בהלמסדייל
פיטר גרייבס

| --- | --- |

 לידה:  18 במרץ 1926 מיניאפוליס, מינסוטה, ארצות הברית
 פטירה:  14 במרץ 2010 (בגיל 83) לוס אנג'לס, קליפורניה, ארצות הברית
 שם במה:  פיטר גרייבס
 שם לידה:  Peter Duesler Aurness 
 סוגה מועדפת:  מערבון 
 מדינה:  ארצות הברית 
 תקופת הפעילות:  1942–2010 (כ־68 שנים)
 מקום לימודים:  אוניברסיטת מינסוטה  Southwest High School 
 מספר צאצאים:  3 
 פרסים והוקרה:  פרס גלובוס הזהב: זכייה אחת ושתי מועמדויות פרס אמי: זכייה אחת ומועמדות אחת
 פרופיל ב-IMDb
 
פיטר אורנס (באנגלית: Peter Aurness;‏ 18 במרץ 1926 – 14 במרץ 2010), הידוע בשם פיטר גרייבס, היה שחקן קולנוע וטלוויזיה אמריקאי. הוא נודע בעיקר בזכות התפקיד הראשי שגילם בסדרת הטלוויזיה של רשת CBS "משימה בלתי אפשרית" בשנים 1967–1973. אחיו הבכור הוא השחקן ג'יימס ארנס (1923–2011).
ביוגרפיה

גרייבס נולד ב-18 במרץ 1926 במיניאפוליס שבמינסוטה להורים ממוצא גרמני, נורווגי ואנגלי. אביו היה איש עסקים ואמו הייתה עיתונאית. אחיו הוא השחקן ג'יימס ארנס. גרייבס למד בבית הספר התיכון "Southwest" שבמיניאפוליס. לאחר ששירת במשך שנתיים בחיל האוויר האמריקני המשיך ללימודי דרמה באוניברסיטת מינסוטה.
בשנות החמישים המוקדמות הופיע בתפקידי משנה רבים בקולנוע ובטלוויזיה, בהם מערבונים שונים. ב-1953 הופיע בסרט סטלאג 17 בתור מרגל גרמני שתול בצריף של שבויי מלחמה. ב-1959 הופיע בסרט "אלמוני בזרועותי" לצדו של ג'ף צ'נדלר. לאורך כל קריירת המשחק שלו השתתף גרייבס ביצירתם של מעל ל-70 סרטים וסדרות טלוויזיה, כאשר הבולטים שבהם כוללים את דמותו של ג'ים פלפס, ראש הצוות של ארגון IMF בסדרת הטלוויזיה "משימה בלתי אפשרית" (תפקיד אותו גילם בשנים 1967-1973, ובסדרת ההמשך שצולמה בשנים 1988-1990) ואת דמות הקפטן בסרטים הפרודיים "טיסה נעימה" ו"טיסה נעימה 2".
ב-14 במרץ 2010 חזר גרייבס לביתו מבראנץ', קרס ומת מהתקף לב בגיל 83. נמסר כי אחת מבנותיו ניסתה להחיותו, אך ללא הצלחה.
חייו האישיים ומשפחתו

גרייבס היה נוצרי אדוק. הוא היה נשוי לג'ואן אנדרס מאז שנת 1950 ועד ליום מותו. לזוג שלוש בנות - קלי ז'אן, קלאודיה קינג ואמנדה לי.